open-index/open-wikipedia-markdown huggingface dataset:
Ανθή Καραγιάννη

Η **Ανθή Καραγιάννη** (γεν. 1981 στην Καβάλα) είναι Ελληνίδα παραολυμπιονίκης και παγκόσμια πρωταθλήτρια στίβου, στους αγώνες δρόμων ταχύτητας και στο άλμα εις μήκος. Έχει κατακτήσει τρία ασημένια (2004) και δύο χάλκινα παραολυμπιακά μετάλλια (2008 και 2012). Αναδείχθηκε παγκόσμια πρωταθλήτρια τρεις φορές το 2006 (100μ, άλμα εις μήκος) και το 2007 (άλμα εις μήκος) και πρωταθλήτρια Ευρώπης το 2007 στο άλμα εις μήκος και τα 100μ. Μετέχει σε παραολυμπιακούς αγώνες στις κατηγορίες Τ13, F13, ατόμων με περιορισμένη όραση. Το 2007 τιμήθηκε με το Βραβείο ΠΣΑΤ καλύτερου Έλληνα αθλητή ή αθλήτριας με αναπηρία (το 2007 ήταν ενιαίο το βραβείο ανδρών-γυναικών). Το Δημοτικό Στάδιο «Ανθή Καραγιάννη» στην πόλη της Καβάλας πήρε το όνομά του προς τιμήν της Ανθής Καραγιάννη το 2004.

## Βιογραφικό

Η Ανθή Καραγιάννη γεννήθηκε στις 22 Σεπτεμβρίου 1981 στην Καβάλα με προβληματική όραση. Αποφάσισε να ξεκινήσει τον αθλητισμό έπειτα από παρακίνηση φίλων της και άρχισε το στίβο. Το 2002 κατέκτησε τα πρώτα διεθνή τρόπαια, κερδίζοντας μια πρώτη και μια δεύτερη θέση στο παγκόσμιο πρωτάθλημα. Άρχισε να προπονείται εντατικά ενόψει των Παραολυμπιακών Αγώνων της Αθήνας το 2004, με αποτέλεσμα στην Αθήνα να κατακτήσει τρία ασημένια μετάλλια στα 100μ, 400μ και άλμα εις μήκος.

Ακολούθησαν οι διακρίσεις στο παγκόσμιο πρωτάθλημα του 2006: χρυσά στο μήκος και στα 100μ και στους Παγκόσμιους Αγώνες Τυφλών του 2007: χρυσό στο μήκος και χάλκινο στα 100μ. Το 2007 ο Πανελλήνιος Σύνδεσμος Αθλητικού Τύπου την ανέδειξε αθλήτρια της χρονιάς για τις επιτυχίες της.

Το 2008 στους παραολυμπιακούς του Πεκίνου κατέκτησε άλλο ένα μετάλλιο στο άλμα εις μήκος, χάλκινο αυτή τη φορά. Επίσης, ήταν φιναλίστ στα 100μ.

Μετέχει στην Παραολυμπιάδα 2012 στο Λονδίνο στα 100μ, όπου προκρίθηκε στον τελικό της κατηγορίας Τ13, και στο άλμα εις μήκος (κατηγορία F13) όπου κατέκτησε το χάλκινο μετάλλιο με επίδοση 5 μέτρα 16 εκατοστά.

Ανήκει στον σύλλογο «Ίρις Καβάλας» και προπονείται με τον Ανδρέα Ευσταθίου.

## Εκτός αθλητισμού

Έχει σπουδάσει λογιστική και Αγγλικά και εργάζεται ως δημόσιος υπάλληλος.

## Τίτλοι-Διακρίσεις

* Παραολυμπιακοί Αγώνες
** 2004: 100μ Τ13: **ασημένιο μετάλλιο**
** 2004: 400μ Τ13: **ασημένιο μετάλλιο**
** 2004: μήκος T13: **ασημένιο μετάλλιο**
** 2008: μηκος T13: **χάλκινο μετάλλιο**
** 2008: 100μ Τ13: 7η θέση
** 2012: 100μ Τ13: 7η θέση
** 2012: μήκος F13: **χάλκινο μετάλλιο**
* Παγκόσμια Πρωταθλήματα Στίβου
** 2002: 100μ Τ13: 2η
** 2002: μήκος F13: 1η
** 2006: **100μ Τ13: 1η**
** 2006: 200μ Τ13: 4η
** 2006: **μήκος Τ13: 1η**
* Παγκόσμιοι Αγώνες Τυφλών
** 2007: **μήκος 1η**
** 2007: 100μ 3η
* Πανευρωπαϊκά Πρωταθλήματα
** 2003: **100μ T13: 1η**
** 2003: **μήκος F13: 1η**
** 2005: 100μ Τ13: 2η
** 2005: 200μ Τ13: 2η
** 2005: μήκος Τ13: 3η
* Αθλητικά Βραβεία ΠΣΑΤ
** 2007: **Καλύτερη Ελληνίδα αθλήτρια με αναπηρία**.

## Πηγές
* Ανθή Καραγιάννη, Ιστοσελίδα Ελληνικής Παραολυμπιακής Επιτροπής.

Κατηγορία:Έλληνες παραολυμπιονίκες του στίβου
Κατηγορία:Παραολυμπιονίκες
Πανελλήνιο πρωτάθλημα ανώμαλου δρόμου γυναικών 1988

Το **[[Πανελλήνιο πρωτάθλημα ανώμαλου δρόμου γυναικών]] 1988** διεξήχθη στις 14 Φεβρουαρίου στην Καλαμάτα. Πρωταθλήτρια αναδείχθηκε η Παπασπύρου του ΓΑΣ Ιλισσού, ενώ πρωταθλητής σύλλογος αναδείχθηκε ο Γ.Α.Σ. Ιλισσός

## Ατομικός αγώνας (4.000μ)

## Ομαδική βαθμολογία

## Πρωταθλήματα μικρών ηλικιών

## Πηγές
* Αθλητική Ηχώ 15-2-1988 σελ. 2.

Γυναικων
Κατηγορία:Στίβος το 1988
Κατηγορία:Καλαμάτα
Πανελλήνιο πρωτάθλημα ανώμαλου δρόμου ανδρών 1988

Το **[[Πανελλήνιο πρωτάθλημα ανώμαλου δρόμου ανδρών]] 1988** διεξήχθη στις 14 Φεβρουαρίου στην Καλαμάτα. Πρωταθλητής αναδείχθηκε ο Ποντίκης του Πανελληνίου (απόσταση 12.000μ.), ενώ πρωταθλητής σύλλογος αναδείχθηκε ο Πανελλήνιος.

## Ατομικός αγώνας (12.000μ)

## Ομαδική βαθμολογία

## Πρωταθλήματα μικρών ηλικιών

## Πηγές
* Αθλητική Ηχώ 15-2-1988 σελ. 2.

Ανδρων
Κατηγορία:Στίβος το 1988
Κατηγορία:Καλαμάτα
Γυμναστική στους Θερινούς Ολυμπιακούς Αγώνες 1896

Στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** διεξήχθησαν οκτώ αγωνίσματα **[[γυμναστική]]ς** ανδρών. Διοργανώθηκαν από  την υπo-επιτροπή Πάλης και Γυμναστικής στο Παναθηναϊκό Στάδιο. Συνολικά, 71 αθλητές από εννέα χώρες (εκ των οποίων οι 52 ήταν Έλληνες) έλαβαν μέρος στους αγώνες που διεξήχθησαν το διήμερο 9 και 10 Απριλίου 1896.

## Πρόγραμμα

## Συμμετέχουσες χώρες
Οι εννέα χώρες που συμμετείχαν είναι οι εξής (σε παρένθεση ο αριθμός των αθλητών):

* 21px|border|Βουλγαρία Βουλγαρία (1)
* 20px|border|Γαλλία Γαλλία (1)
* 20px|border|Γερμανία Γερμανία (11)
*  (1)
*  (1)
* 20px|border|Ελλάδα Ελλάδα (52)
*  Μεγάλη Βρετανία (1)
* 20px|border|Ουγγαρία Ουγγαρία (2)
* 20px|border|Σουηδία Σουηδία (1)

## Σύνοψη αποτελεσμάτων
[thumb|right|300px|Ο [Καρλ Σούμαν στο άλμα.]]
[thumb|right|200px|Ο [Χέρμαν Βάινγκερτνερ στους κρίκους.]]
[thumb|right|300px|Η γερμανική ομάδα στο [Γυμναστική στους Θερινούς Ολυμπιακούς Αγώνες 1896 – Ομαδικό δίζυγου ανδρών|ομαδικό του δίζυγου.]]
Τα παρακάτω μετάλλια απονεμήθηκαν αργότερα στους αθλητές από τη Διεθνή Ολυμπιακή Επιτροπή. Την εποχή των Αγώνων, οι νικητές έπαιρναν ασημένιο μετάλλιο, οι δεύτεροι χάλκινο, ενώ οι τρίτοι τίποτα.

## Πίνακας μεταλλίων

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13)
* 
* 

## Εξωτερικοί σύνδεσμοι
*
Θερμότητα χημικής αντίδρασης

Ο όρος **θερμότητα χημικής αντίδρασης**, αναφέρεται στην θερμότητα που παρατηρείται (ή εκδηλώνεται) κατά το στάδιο μιας χημικής αντίδρασης, που συμβαίνει υπό δεδομένη θερμοκρασία και χωρίς να μεταβάλλονται ο όγκος και η πίεση, εντός του συστήματος, αλλά και να μη συντελείται εξ αυτής της θερμότητας εξωτερικό έργο.

Η Θερμότητα χημικής αντίδρασης, λεγόμενη και "βασική ενθαλπία χημικής αντίδρασης" γενικά, αποτελεί αντικείμενο έρευνας και μελέτης της Θερμοχημείας, ενώ ο προσδιορισμός της είναι αντικείμενο της Θερμιδομετρίας που επιχειρείται με ειδικά όργανα, τα λεγόμενα θερμιδόμετρα.
 
## Βασικές συνθήκες
Δύο είναι οι βασικές συνθήκες υπό τις οποίες γίνονται οι σχετικές μετρήσεις: α) Υπό σταθερό όγκο και β) Υπό σταθερή πίεση.
* Η θερμότητα χημικής αντίδρασης υπό σταθερό όγκο είναι ίση με τη μεταβολή της εσωτερικής ενέργειας του συστήματος.
* Η θερμότητα χημικής αντίδρασης υπό σταθερή πίεση είναι ίση προς τη μεταβολή της ενθαλπίας του συστήματος.
Ο προσδιορισμός των παραπάνω θερμοτήτων γίνεται σχετικά εύκολα από τη θερμιδομετρία. Όταν όμως αναπτύσσονται ιδιαίτερα υψηλές θερμοκρασίες, ή όταν συμβαίνουν παράλληλα δευτερεύουσες αντιδράσεις, προκειμένου να αποφευχθεί σύγχυση στον προσδιορισμό, ακολουθούνται ιδιαίτεροι υπολογισμοί που βασίζονται στις μεταβολές της ελεύθερης ενέργειας ή της ενθαλπίας.

## Πηγές
* "Εγκυκλοπαίδεια Πάπυρος Larousse Britannica" τομ.28ος, σελ.68.

Κατηγορία:Θερμοχημεία
Πανελλήνιο πρωτάθλημα ανώμαλου δρόμου γυναικών 1987

Το **[[Πανελλήνιο πρωτάθλημα ανώμαλου δρόμου γυναικών]] 1987** διεξήχθη στις 22 Φεβρουαρίου στην Καλαμπάκα. Πρωταθλήτρια αναδείχθηκε η Θεοδωρίδου του ΓΣ Κοζάνης (απόσταση 4.000μ.), ενώ πρωταθλητής σύλλογος αναδείχθηκε ο Πανελλήνιος Γ.Σ.

## Ατομικός αγώνας (4.000μ)

## Ομαδική βαθμολογία

## Πρωταθλήματα μικρών ηλικιών

## Πηγές
* Αθλητική Ηχώ 23-2-1987 σελ. 7.

Γυναικων
Κατηγορία:Στίβος το 1987
Κατηγορία:Καλαμπάκα
Ανδρέας Λ. Κουντουριώτης

*Για τον συνονόματό του δείτε [[Ανδρέας Κουντουριώτης|Ανδρέας Γ. Κουντουριώτης]]

Ο *'Ανδρέας Λ. Κουντουριώτης''' ήταν Έλληνας διπλωμάτης.

## Βιογραφικά στοιχεία

Γεννήθηκε το 1902 στην Αθήνα και ήταν γιος του Λάζαρου Γ. Κουντουριώτη. Θείος του ήταν ο Γεώργιος Α. Κουντουριώτης. Καταγόταν από την παλιά οικογένεια Κουντουριώτη και ήταν εγγονός του πολιτικού Ανδρέα Κουντουριώτη. Σπούδασε νομικά στο Παρίσι και ακολούθησε σταδιοδρομία στο διπλωματικό σώμα. Υπηρέτησε ως γενικός πρόξενος στην Κωνσταντινούπολη, ως πρόξενος στο Χαλέπι καθώς και στην προξενική αποστολή στη Λευκωσία. Έφθασε μέχρι τον βαθμό του πρέσβη  και το 1966 διορίστηκε γενικός διευθυντής  του υπουργείου Εξωτερικών, θέση στην οποία παρέμεινε μέχρι το 1967. 

Ήταν νυμφευμένος με την Ελένη Δαλλαπόρτα και γιος του είναι ο Αλέξανδρος Κουντουριώτης.

## Παραπομπές


Κατηγορία:Έλληνες διπλωμάτες
Ανδρεας Γ
Φρειδερίκος Σμιτ

Ο **Φρειδερίκος Σμιτ** () ήταν Γερμανός γεωπόνος βαυαρικής καταγωγής. Κατά την παραμονή του στην Ελλάδα υπήρξε αρχικηπουρός του Βασιλικού Κήπου. 

## Βιογραφία
Καταγόταν από το Ντεσάου της Πρωσίας. Ήλθε στην Ελλάδα στις αρχές της βασιλείας του Όθωνα, όταν η βασίλισσα Αμαλία θέλησα να επεκτείνει τον βασιλικό κήπο. Ερχόμενος στην Αθήνα ανέλαβε βοηθός του Σμάρατ. Γι' αυτό τον σκοπό μετέφερε αυτοφυή είδη από το Σούνιο και την Εύβοια. Το 1854 αντικατέστησε στην διεύθυνση του κήπου τον Γάλλο Φρανσουά Λουί Μπαρό. Στη θέση αυτή παρέμεινε για τριάντα χρόνια, παρά την καθαίρεση της βασιλικής οικογένειας. Σε αυτόν οφείλεται η ονοματοδοσία «Βοϊδοπνίκτης» ενός μικρού ρέματος που διέσχιζε το λεκανοπέδιο.

Ήταν παντρεμένος με την Αθανασούλα Βούλγαρη, κόρη του πρωθυπουργού Δημητρίου Βούλγαρη και είχαν αποκτήσει δέκα παιδιά, μεταξύ των οποίων την Πηνελόπη, γιαγιά του Νίκου Εγγονόπουλου και τον Αντώνιο, γεωπόνο και υπεύθυνο για τον κήπο του Ζαππείου. Απόγονός του επίσης είναι η Λένα Tριανταφύλλη, γραμματέας του Κωνσταντίνου Καραμανλή.

## Παραπομπές


Κατηγορία:Γεωπόνοι
Κατηγορία:Βαυαροί
Turning Torso

thumb|200px
Το **Turning Torso** (στα ελληνικά αποδίδεται Τέρνινγκ Τόρσο) είναι το ψηλότερο κτίριο της Σουηδίας και της Σκανδιναβίας, χτισμένο στο Μάλμε. Το κύριο χαρακτηριστικό του είναι η περιστροφή του κατά 90 μοίρες. Στην Ευρώπη είναι το 3ο πιο ψηλό κτίριο κατοικιών. Έχει ύψος 190 μέτρα και 54 ορόφους. Άρχισε να χτίζεται το καλοκαίρι του 2001. Η κατασκευή του διήρκησε 4 χρόνια και άνοιξε επίσημα τις 27 Αυγούστου 2005. Το κτίριο είναι ιδιωτικό και έτσι δεν μπορεί ο οποιοσδήποτε να το επισκεφτεί. Από το καλοκαίρι του 2009 προπωλούνται εισιτήρια και είναι εφικτή η είσοδος στο κοινό, αρκεί να προλάβει όποιος το επιθυμεί αφού μονό λίγες εβδομάδες είναι διαθέσιμο. Το κτίριο σχεδίασε ο ισπανός αρχιτέκτονας Σαντιάγο Καλατράβα.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Σουηδία
Κατηγορία:Ουρανοξύστες στη Σουηδία
Κατηγορία:Μάλμε
Γιάννης Χορν

Ο **Γιάννης Χορν** (1912 - 14 Οκτώβριος 1999 ) ήταν Έλληνας δημοσιογράφος και εκδότης.

## Βιογραφικά στοιχεία
Γεννήθηκε στο Παρίσι και ήταν γιος του θεατρικού συγγραφέα Παντελή Χορν. Από την πλευρά του πατέρα του καταγόταν από την παλιά οικογένεια Κουντουριώτη. Ήταν αδελφός του ηθοποιού Δημήτρη Χορν, δισέγγονος του βουλευτή Παντελή Κουντουριώτη και τρισέγγονος του Λάζαρου Κουντουριώτη. Ασχολήθηκε με την δημοσιογραφία εργαζόμενος σε αρκετές αθηναϊκές εφημερίδες (Εσπερινή, Βραδυνή, Αθηναϊκή). Το 1952 ίδρυσε την αγγλόφωνη εφημερίδα "Athens News", την οποία πούλησε αρκετές δεκαετίες αργότερα, το 1993, στον εκδοτικό οργανισμό Λαμπράκη. Κατά τη διάρκεια της Χούντας των Συνταγματαρχών συνελήφθη και φυλακίστηκε λόγω των δημοσιευμάτων της εφημερίδας του.

Το 1994 πραγματοποίησε δωρεά στη μνήμη της ηθοποιού, και νονάς του, Κυβέλης, με την οποία ιδρύθηκε Οργανισμός αυτοτελούς διαχείρισης, ο οποίος και χορηγεί υποτροφίες κάθε χρόνο. Με δικά του έξοδα επίσης θεσμοθετήθηκε το βραβείο Δημήτρης Χορν.  Με δωρεά δικιά του, και του αδελφού του, τοποθετήθηκε στο Πάρκο Ελλήνων Λογοτεχνών άγαλμα της Κυβέλης. Υπήρξε επίτιμο μέλος του δ.σ. του Ιδρύματος Μελετών Λαμπράκη καθώς και παραγωγός της ταινίας του Παντελή Βούλγαρη Ελευθέριος Βενιζέλος 1910-1927.

Απεβίωσε στην Αθήνα και ενταφιάστηκε στο Α΄ Νεκροταφείο Αθηνών. Ήταν παντρεμένος με την Στεφανί Χορν και δεν είχε παιδιά.

## Εξωτερικοί σύνδεσμοι
* Συνέντευξη του Γιάννη Χορν, από το αρχείο της ΕΡΤ

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες εκδότες
Θερμομόνωση

**Θερμική μόνωση**, ή επικρατέστερα **θερμομόνωση** χαρακτηρίζεται γενικά  οποιοδήποτε μέτρο που λαμβάνεται για τη μείωση της μεταφοράς θερμότητας (η θερμικής ενέργειας) μεταξύ αντικειμένων σε θερμική επαφή (αγώγιμη), ή από θερμική ακτινοβολία. 
Η Θερμική μόνωση μπορεί να αφορά αντικείμενα π.χ. ενδύματα, αγωγούς, φούρνους, λέβητες κ.λπ., ή (κυρίως) χώρους π.χ. κτίρια, βιομηχανικοί χώροι, μεγάλοι ψυκτικοί θάλαμοι κ.λπ. Αυτή επιτυγχάνεται με διάφορες μεθόδους ή διαδικασίες, καθώς και με προσθήκη (επένδυση, στρώση κ.λπ.) κατάλληλων αντικειμένων και υλικών καλούμενα θερμομονωτικά υλικά.

Σημαντικότεροι λόγοι που επιβάλουν θερμομόνωση είναι τόσο η εξοικονόμηση ενέργειας (ηλεκτρικού, καυσίμων κ.λπ) όσο και η προστασία των εργαζομένων ή διακινουμένων πλησίον θερμικών πηγών από κίνδυνο ατυχημάτων, εγκαυμάτων κ.λπ. μέχρι και της άνετης συνεχούς παραμονής τους, όπως π.χ. σε κτίρια, μέσα μεταφοράς κ.λπ.

Στην Ελλάδα με τον όρο θερμομόνωση εννοούμε συχνά και την εξωτερική θερμομόνωση - θερμοπρόσοψη των κτιρίων. 

## Δείτε επίσης
*Μεταφορά θερμότητας
*Θερμική αγωγιμότητα
*Θερμική ακτινοβολία
*Εξωτερική θερμομόνωση

## Θερμομονωτικά υλικά
Τα συστήματα εξωτερικής & εσωτερικής μόνωσης εφαρμόζονται τόσο σε υφιστάμενα όσο και σε νεόδμητα κτίρια. Είναι η κύρια μεθοδολογία μόνωσης κτιρίων στο εξωτερικό που πλέον έχει αρχίσει να εφαρμόζεται και στην Ελλάδα τα τελευταία χρόνια. Με την σωστή επιλογή και χρήση τους εξασφαλίζεται εξοικονόμηση ενέργειας έως και 50% για θέρμανση και ψύξη του κτιρίου. Θερμομονωτικά υλικά θεωρούνται όλα τα μονωτικά υλικά που καταφέρνουν να εγκλωβίσουν ακίνητο αέρα στην μάζα τους όπως η εξηλασμένη και διογκωμένη πολυστερίνη, οι πετροβάμβακες και οι ορυκτοβάμβακες. Επίσης τα πιστοποιημένα μονωτικά υλικά μας, επιτυγχάνουν την απορρόφηση των εξωτερικών θορύβων ενώ προσφέρουν και πυροπροστασία.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.28ος, σελ.53-54.
* Ίδρυμα Ευγενίδου, Βιβλιοθήκη Μηχανικού: Κινητήριες μηχανές Αθήνα σελ.50.

Κατηγορία:Θερμότητα
Θερμική απόδοση

Γενικά με τον όρο **θερμική απόδοση** στη θερμοδυναμική, χαρακτηρίζεται η απόδοση μιας θερμικής μηχανής ή οποιασδήποτε συσκευής που χρησιμοποιεί θερμική ενέργεια, όπως για παράδειγμα μια ατμομηχανή, ή μηχανή εσωτερικής καύσης, ή ατμοστρόβιλος, ή ένας λέβητας, ή κλίβανος κ.λπ..

## Γενικά
Η θερμική απόδοση είναι μία αδιάστατη μέτρηση που προσδιορίζεται από τον δεύτερο νόμο της θερμοδυναμικής, καλούμενος και "αρχή του Καρνό", που ερμηνεύει ουσιαστικά τη λειτουργία των θερμικών μηχανών που λαμβάνοντας θερμότητα την μετατρέπουν σε μηχανικό έργο. Σύμφωνα με τον νόμο αυτό η θερμική απόδοση μιας θερμικής μηχανής που παρεμβάλλεται και εργάζεται μεταξύ δύο σωμάτων με διαφορετική θερμοκρασία είναι πάντα αριθμός μικρότερος της μονάδας έστω κι αν η μηχανή χαρακτηριστεί τέλεια.
Τούτο σημαίνει πως μέρος μόνο της θερμότητας που παραλαμβάνει η μηχανή από το θερμό σώμα, όπως π.χ. τον λέβητα μπορεί να μετατρέψει σε μηχανικό έργο.

Η θερμική απόδοση μιας μηχανής είναι τόσο μεγαλύτερη, δηλαδή τόσο μεγαλύτερο μετατρέψιμο μέρος, όσο μεγαλύτερη είναι η παρεχόμενη (ή χορηγούμενη) διαφορά μεταξύ του θερμού και του ψυχρού σώματος. Συνήθως όμως ως ψυχρό σώμα χρησιμοποιείται το περιβάλλον (νερό, ή αέρας ψύξης) η θερμοκρασία του οποίου, ουσιαστικά, δεν μεταβάλλεται πολύ, παραμένοντας περίπου σταθερά. Επομένως η θερμική απόδοση εξαρτάται από τη θερμοκρασία του θερμού μόνο σώματος, που είναι τόσο μεγαλύτερη όσο υψηλότερη η θερμοκρασία με την οποία χορηγείται η θερμότητα στη μηχανή, δηλαδή όσο μεγαλύτερη είναι η θερμοκρασία του θερμού σώματος.

Κατόπιν όλων των παραπάνω καθίσταται αντιληπτή η σημασία που έχει ο δεύτερος νόμος της θερμοδυναμικής στη βιομηχανία.

## Πηγές
* "Εγκυκλοπαίδεια Πάπυρος Larousse Britannica" τομ.28ος, σελ.17.
* Ίδρυμα Ευγενίδου, Βιβλιοθήκη Μηχανικού: Κινητήριες μηχανές Αθήνα σελ.38-39

Κατηγορία:Θερμοδυναμικές ιδιότητες
Κατηγορία:Θερμικές μηχανές
Κατηγορία:Μηχανολογία
Κατηγορία:Μετατροπή ενέργειας
Αλεξάνδρα Δήμογλου

Η **Αλεξάνδρα Δήμογλου** (γεν. 1981 στην Καβάλα) είναι Ελληνίδα παραολυμπιονίκης στίβου, στους αγώνες δρόμων ταχύτητας και στο άλμα εις μήκος. Το 2008 κατέκτησε ένα ασημένιο (400μ) και δύο χάλκινα παραολυμπιακά μετάλλια (100μ, 200μ) και το 2012 χάλκινο στα 400μ. Επίσης, έχει κατακτήσει τέσσερα μετάλλια σε παγκόσμια πρωταθλήματα και δύο χρυσά σε ευρωπαϊκά πρωταθλήματα. Μετέχει στους παραολυμπιακούς αγώνες στην κατηγορία Τ13, ατόμων με μερική απώλεια όρασης. Το 2008 τιμήθηκε με το Βραβείο ΠΣΑΤ καλύτερης Ελληνίδας αθλήτριας με αναπηρία.

## Βιογραφικό

Η Αλεξάνδρα Δήμογλου γεννήθηκε στις 15 Δεκεμβρίου 1981 στην Καβάλα. Ξεκίνησε τον αθλητισμό το 1991 και μετέχει σε αγώνες από το 1992. Το 2005 κατέκτησε τα πρώτα διεθνή τρόπαια, κερδίζοντας δύο πρώτες θέσεις στα 100μ και 200μ στο ευρωπαϊκό πρωτάθλημα στη Φινλανδία ενώ ήταν 4η στο μήκος.

Τα επόμενα δύο χρόνια διακρίθηκε στα παγκόσμια πρωταθλήματα. Το 2006, στο Άσεν, ήταν 3η στο μήκος και 4η στα 100μ και 200μ. Το 2007 στη Βραζιλία πήρε τρία ασημένια μετάλλια στα 100μ, 200μ, 400μ.

Στη συνέχεια προετοιμάστηκε εντατικά ενόψει των Παραολυμπιακών Αγώνων του Πεκίνου το 2008, με αποτέλεσμα να κατακτήσει ένα ασημένιο μετάλλια στα 400μ και δύο χάλκινα στα 100μ και 200μ. Ο Πανελλήνιος Σύνδεσμος Αθλητικού Τύπου την ανέδειξε αθλήτρια της χρονιάς 2008 για τις επιτυχίες της.

Το 2012 στους παραολυμπιακούς του Λονδίνου κατέκτησε το χάλκινο μετάλιο στα 400μ ενώ προκρίθηκε στον τελικό των 100μ, πάντα στην κατηγορία Τ13.

Ανήκει στον σύλλογο "Ίρις Καβάλας" και προπονείται με την Κατερίνα Δράκου.

## Εκτός αθλητισμού

Είναι φοιτήτρια στο Πανεπιστήμιο Μακεδονίας και της αρέσουν τα ταξίδια και η μουσική.

## Τίτλοι-Διακρίσεις

* Παραολυμπιακοί Αγώνες
** 2008: 100μ Τ13: **χάλκινο μετάλλιο**
** 2008: 200μ Τ13: **χάλκινο μετάλλιο**
** 2008: 400μ T13: **ασημένιο μετάλλιο**
** 2012: 100μ Τ13: *φιναλίστ*
** 2012: 400μ Τ13: **χάλκινο μετάλλιο**
* Παγκόσμια Πρωταθλήματα Στίβου
** 2006: 100μ Τ13: 4η
** 2006: 200μ Τ13: 4η
** 2006: μήκος Τ13: 3η
** 2007: 100μ Τ13: 2η
** 2007: 200μ Τ13: 2η
** 2007: 400μ Τ13: 2η
* Πανευρωπαϊκά Πρωταθλήματα
** 2005: **100μ: 1η**
** 2005: **200μ: 1η**
** 2005: μήκος: 4η
* Αθλητικά Βραβεία ΠΣΑΤ
** 2008: **Καλύτερη Ελληνίδα αθλήτρια με αναπηρία**.

## Πηγές
* Αλεξάνδρα Δήμoγλου, Ιστοσελίδα Ελληνικής Παραολυμπιακής Επιτροπής.
* Alexandra Dimoglou, London 2012, Paralympics.

Κατηγορία:Έλληνες παραολυμπιονίκες του στίβου
Κατηγορία:Παραολυμπιονίκες
Σεμιχά Ριζάογλου

Η **Σεμιχά Ριζάογλου** (γεν. 1987 στην Ξάνθη) είναι Ελληνίδα αθλήτρια παραολυμπιακής κολύμβησης. Αγωνίζεται στα 500μ και 100μ ελεύθερου κατηγορίας S3 και στα 50μ ύπτιο κατηγορίας S4, ατόμων με τετραπληγία. Έχει κατακτήσει χάλκινα μετάλλια σε ευρωπαϊκά πρωταθλήματα και μετέχει στους παραολυμπιακούς αγώνες 2012. Το 2009 τιμήθηκε με το Βραβείο ΠΣΑΤ καλύτερης Ελληνίδας αθλήτριας με αναπηρία. 

## Βιογραφικό

Η Σεμιχά Ριζάογλου γεννήθηκε στις 8 Ιανουαρίου 1987 στην Ξάνθη και ανήκει στην μουσουλμανική μειονότητα Ελλάδος. Από τη βρεφική ηλικία μετακόμισε με τους γονείς της στον Άγιο Στέφανο Αττικής για βιοποριστικούς λόγους. 

Στα 16 της χρόνια έμεινε ανάπηρη στα κάτω άκρα έπειτα από δυστύχημα με μοτοσυκλέτα. Αρχισε να παίζει μπάσκετ με καρεκλάκι και ο φυσικοθεραπευτής της την γνώρισε με τον "Πανελλήνιο Αθλητικό Σύλλογο Κινητικά Αναπήρων" στο Μαρούσι. Μέσα από το μπάσκετ γνώρισε την Μαρία Μπαξεβάνη, την σημερινή προπονήτριά της και της μίλησε για την Κομοτηνή και την κολύμβηση.

Άρχισε να προπονείται εντατικά και το 2009 κατάφερε να κατακτήσει τρία χάλκινα μετάλλια στο ευρωπαϊκό πρωτάθλημα. Ο Πανελλήνιος Σύνδεσμος Αθλητικού Τύπου την ανέδειξε αθλήτρια της χρονιάς 2009 για τις επιτυχίες της με ρεκόρ 1.418 ψήφων.

Το 2012 μετέχει στους παραολυμπιακούς του Λονδίνου σε τρία αγωνίσματα. Τερμάτισε 5η στα 100μ ελεύθερο S3 και 11η στα 50μ ύπτιο S4, ενώ μετέχει και στα 100μ ελεύθερο. 

Ανήκει στον σύλλογο "Ηρόδικος Κομοτηνής" και προπονείται με την Μαρία Μπαξεβάνη.

## Εκτός αθλητισμού

Είναι παντρεμένη και είναι φοιτήτρια στο Δημοκρίτειο Πανεπιστήμιο Θράκης. Της αρέσουν η μουσική και η ζωγραφική.

## Τίτλοι-Διακρίσεις

*Παραολυμπιακοί Αγώνες
**2012: 50μ ελεύθερο S3: ημιτελικός
**2012: 100μ ελεύθερο S3: 5η 
**2012: 50μ ύπτιο S4: 11η 
*Πανευρωπαϊκά Πρωταθλήματα
**2009: 50μ ελεύθερο: 3η θέση
**2009: 100μ ελεύθερο: 3η θέση
**2009: 50μ ύπτιο: 3η θέση
*Αθλητικά Βραβεία ΠΣΑΤ
**2009: **Καλύτερη Ελληνίδα αθλήτρια με αναπηρία**.

## Πηγές
*Σεμιχά Ριζάογλου, Παράλυτη στα 16, Αθλήτρια της χρονιάς στα 23.
*Semicha Rizaoglou, London 2012, Paralympics.
*ΣΕΜΙΧΑ ΡΙΖΑΟΓΛΟΥ: "Η ζωή µού αρέσει γιατί αγαπώ αυτό που κάνω".

Κατηγορία:Παραολυμπιονίκες
Κατηγορία:Έλληνες αθλητές της κολύμβησης
Κοινωνικό κίνημα

Οι κοινωνιολόγοι ορίζουν ως **κοινωνικό κίνημα** την δυναμική και οργανωμένη προσπάθεια ενός μεγάλου αριθμού ανθρώπων να επιφέρουν ή να αποτρέψουν κάποια κοινωνική αλλαγή. Το 1963, για παράδειγμα, το κίνημα των πολιτικών δικαιωμάτων είχε κινητοποιήσει 200.000 διαδηλωτές στην πόλη της Ουάσιγκτον, ενώ χιλιάδες Αμερικανοί συμμετείχαν σε διαδηλώσεις σε ολόκληρη τη χώρα, ζητώντας -και πετυχαίνοντας τελικά- τον τερματισμό της πολιτικής του φυλετικού διαχωρισμού στα σχολεία και στις δημόσιες υπηρεσίες. Χάρη στη δράση του γυναικείου κινήματος, η κοινωνία έπαψε να περιορίζει τις γυναίκες στα οικιακά καθήκοντα, μετατρεπόμενη σε μια κοινωνία όπου οι γυναίκες εργάζονται μαζί με τους άνδρες σε όλα, σχεδόν, τα επαγγέλματα. Τα κοινωνικά κινήματα όπως εξάλλου και η συλλογική συμπεριφορά, εκδηλώνονται συνήθως σε περιόδους ραγδαίων μεταβολών, και πολλές φορές συμβάλλουν στην κοινωνική αλλαγή. Τόσο η συλλογική συμπεριφορά όσο και τα κοινωνικά κινήματα συνιστούν παρεκβάσεις από το θεσμικό πλαίσιο που διέπει την καθημερινή ζωή και διασπούν την καθημερινότητα και τις συνηθισμένες κοινωνικές αξίες και συμπεριφορές. Σε αντίθεση, όμως, με τον αυθόρμητο και ανοργάνωτο χαρακτήρα της συλλογικής συμπεριφοράς, τα κοινωνικά κινήματα διακρίνονται από ένα σημαντικό βαθμό εσωτερικής οργάνωσης καθώς και συνειδητών στόχων και προσανατολισμών. Αυτή η οργάνωση είναι που δίνει στα κοινωνικά κινήματα τη δύναμη που έχουν να αμφισβητούν τους εδραιωμένους θεσμούς.

Σύμφωνα με τον *Anthony Giddens* το κοινωνικό κίνημα μπορεί να οριστεί ως «μια συλλογική προσπάθεια προώθησης ενός κοινού συμφέροντος ή πραγματοποίησης ενός κοινού σκοπού εκτός της σφαίρας των κατεστημένων θεσμών». Αποτελούν στην ουσία εναλλακτικές μορφές δράσης και συμμετοχής σε διάφορα κοινωνικά ή πολιτικά ή θρησκευτικά ή οικολογικά ζητήματα. 

Βασικός πυλώνας της έννοιας του κοινωνικού κινήματος είναι ότι οι άνθρωποι μπορούν να παρέμβουν στη διαδικασία της κοινωνικής αλλαγής. Οι άνθρωποι δεν είναι παθητικοί θεατές της ζωής και των προβλημάτων της, αλλά προσπαθούν ενεργά να αλλάξουν την πορεία της ιστορίας. Μεγάλη σημασία έχει επίσης το στοιχείο της ανάληψης συλλογικής δράσης. Τα άτομα συνεργάζονται συνειδητά και νιώθουν ότι μετέχουν σε ένα κοινό εγχείρημα. Ο χριστιανισμός, οι Σταυροφορίες, η θρησκευτική Μεταρρύθμιση, η Αμερικάνικη Επανάσταση, το κίνημα κατά της δουλείας, το εργατικό κίνημα, ο σιωνισμός, ο φασισμός, και πολλά άλλα κοινωνικά κινήματα επηρέασαν βαθιά τις κοινωνίες στις οποίες εκδηλώθηκαν.

## Πηγή
Michael Hughes & Carolyn J. Kroehler : Κοινωνιολογία - Οι Βασικές Έννοιες


Κατηγορία:Κοινωνική αλλαγή
Brotherhood of Blood

Το **Brotherhood of Blood** είναι ταινία τρόμου του 2007, με πρωταγωνιστές τους Τζάσον Κόννερι, Βικτόρια Πραττ, Σιντ Χέιγκ και Κεν Φόρεε, και σκηνοθεσία από τον Πέτερ Σέερερ και τον Μίχαελ Ρες. Η παγκόσμια πρεμιέρα του έργου ήταν στο διάσημο Sitges Film Festival στο Σίτγκες της Ισπανίας τον Οκτώβριο 2007.

Στις Ηνωμένες Πολιτείες της Αμερικής και στον Καναδά η κινηματογραφική εταιρία του Sam Raimi το Ghosthouse Underground αγόρασε το έργο και το εμφάνισε στο Lionsgate. στης 14 Οκτωβρίου του 2008.

## Πλοκή

Το ***Brotherhood of Blood*** είναι ένα θρίλερ που διηγείται την ιστορία μιας ομάδας κυνηγών βρικολάκων που διεισδύει σε μια φωλιά  μη πεθαμένων για να διασώσουν έναν από τους δικούς τους.

Η νεαρή κυνηγός βρικολάκων, η Κέρι Ρίγκερ πρέπει να απελευθερώσει τον εαυτό της. Φυλακισμένη με βρικόλακες, αλυσοδεμένη σε ένα σκοτεινό κελάρι με τον ισχυρό βασιλιά των βρικολάκων Πάσεκ, ο χρόνος της τελειώνει. Ξέρει ότι μία ακόμη μεγαλύτερη απειλή από τους βρικόλακες έρχεται όλο και πιο κοντά. Τα πάντα θα αποφασιστούν απόψε.

Η Κέρι έχει διασχίσει ένα επικίνδυνο μονοπάτι: Μετά από ένα μακρινό ταξίδι, ένας άνθρωπος μεταμορφώνεται σιγά-σιγά σε βρικόλακα. Και μετατρέπει - σε κάτι που ακόμη και οι βρικόλακες φοβούνται, ο ισχυρός βρικόλακας-δαίμονας Βλαντ Κόσελ.

Οι άρχοντες βρικόλακες σκότωσαν τον Κόσελ πολλές εκατοντάδες χρόνια πριν, αλλά τώρα έχει επιστρέψει. Στο νέο σώμα του, θέλει να πάρει εκδίκηση και να καταστρέψει τα πάντα στο πέρασμά του. Υπάρχει μόνο ένας κυνηγός που μπορεί να τον σταματήσει ...

## Ηθοποιοί
*Τζάσον Κόννερι ως Κήτεν
*Βικτόρια Πραττ ως  Κέρι Ρίγκερ
*Σιντ Χέιγκ ως Πάσεκ
*Κεν Φόρεε ως Στένις
*Βίλλιαμ Σνο ως Τόμας
*Βες Ράμσι ως Φορκ
*Τζέρεμη Κίσνερ ως Ντέρεκ
*Ράτσελ Γκραντ ως Τζιλλ
*Μαρκ Ιαν Σκλαρ ως Τόρεκ

## Εξωτερικοί σύνδεσμοι
* http://www.imdb.com/title/tt0493404/
* http://www.brotherhoodofbloodmovie.com 
* http://www.ghosthousepictures.com/?page_id=62/ Brotherhood of Blood at the website of the US distributor Ghost House

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2007
Κατηγορία:Αμερικανικές ταινίες τρόμου
Κατηγορία:Αγγλόφωνες ταινίες
Διαβολίτσι Μεσσηνίας

Το **Διαβολίτσι** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου. Διοικητικά ανήκει στην κοινότητα Διαβολιτσίου, της Δημοτικής Ενότητας Ανδανίας και υπάγεται στο Δήμο Οιχαλίας.

## Γενικά στοιχεία
Το Διαβολίτσι είναι χωριό του Νομού Μεσσηνίας, χτισμένο σε υψόμετρο 100 μέτρων. Σύμφωνα με το Σχέδιο «Καποδίστριας», ήταν έδρα του Δήμου Ανδανίας, για το διάστημα 1999 - 2010, ενώ από το 2011, με το Πρόγραμμα «Καλλικράτης», υπάγεται στο Δήμο Οιχαλίας. Σύμφωνα με την Απογραφή του 2011, το Διαβολίτσι έχει 700 κατοίκους. Απέχει 39 χλμ. Β.Δ. από την Καλαμάτα.

Σύμφωνα με την τοπική παράδοση, το Διαβολίτσι οφείλει την ονομασία του σε βυζαντινό αξιωματούχο. Η Ανδανία υπήρξε κατά την αρχαιότητα, σημαντική πόλη, πρωτεύουσα της Μεσσηνίας, από την εποχή του μυθικού ιδρυτή της Πολυκάονος, ώς την εισβολή των Δωριέων. Στην Ανδανία, που καταστράφηκε κατά το Β' Μεσσηνιακό Πόλεμο, τελούνταν μυστήρια αφιερωμένα στους Μεγάλους Θεούς, από τους κατοίκους της Αρχαίας Μεσσήνης. Υπάρχουν αναφορές για κατοίκηση της περιοχής κατά τους ύστερους Μυκηναϊκούς χρόνους (λόφος «Λούτσες» ή «Λούτσα»).

Στο Διαβολίτσι εδρεύει ο Αθλητικός Όμιλος Διαβολιτσίου, που ιδρύθηκε το 1957 και ο Ολυμπιακός Διαβολιτσίου που παίζουν στο γήπεδο του χωριού. 

Κάθε καλοκαίρι στο Διαβολίτσι πραγματοποιούνται πολιτιστικές εκδηλώσεις («Πολιτιστικός Αύγουστος») εις μνήμην του καπετάν Βασίλη Κωνσταντακόπουλου που καταγόταν από το χωριό (μουσικές και θεατρικές παραστάσεις, λογοτεχνικές βραδιές, θέατρο σκιών, κουκλοθέατρο, ομιλίες, παραδοσιακοί χοροί κτλ.). Επίσης το Διαβολίτσι αποτελεί το σημείο τερματισμού του «Ανδάνειου Δρόμου», του αγώνα δρόμου που πραγματοποιείται κάθε καλοκαίρι σε μια διαδρομή μήκους 17 χιλιομέτρων (Αρχαία Μεσσήνη - Διαβολίτσι).

Στο Διαβολίτσι υπάρχει Δημοτικός Παιδικός Σταθμός, 2/θέσιο Νηπιαγωγείο, 6/θέσιο Δημοτικό Σχολείο και Γυμνάσιο.

Από το Διαβολίτσι κατάγεται ο διευθυντής της Καθημερινής Αλέξης Παπαχελάς.

## Απογραφές πληθυσμού

## Διοικητικές μεταβολές
### Διαβολίτσι

## Δείτε επίσης
<big>''Κοινότητα Διαβολιτσίου''</big>

## Εξωτερικοί σύνδεσμοι
* Εν Διαβολιτσίω  (ιστοσελίδα diavolitsi.gr).
* Διαβολιτσι.gr (σελίδα στο facebook).
* Πάνω από το Διαβολίτσι Μεσσηνίας με drone (βίντεο στο youtube).
* https://www.messanwcultral.com/ 

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Brewster F2A Buffalo

thumb|280px|Brewster F2Α-3 του Αμερικανικού Ναυτικού το 1942

Το **[[Brewster]] F2A Buffalo** (*[[Βούβαλος]]*) ήταν Αμερικανικό μαχητικό αεροσκάφος του Β' Παγκοσμίου Πολέμου. Ήταν εξοπλισμένο με άγκιστρο προσνήωσης και άλλο ναυτικό εξοπλισμό, καθώς προοριζόταν για χρήση από αεροπλανοφόρα. Είναι το πρώτο μονοπλάνο μαχητικό του Αμερικανικού Ναυτικού.

Αν και το Buffalo κέρδισε το Grumman Wildcat σε ένα διαγωνισμό του 1939 που έκανε το Πολεμικό Ναυτικό των ΗΠΑ για να επιλέξει το πρώτο μονοπλάνο μαχητικό του, στη συνέχεια αποδείχτηκε απογοητευτικό, κυρίως λόγω επιδόσεων. Ειδικά στο Θέατρο του Ειρηνικού δεν μπόρεσε να ανταγωνιστεί το A6M Zero, το μαχητικό ναυτικού των Ιαπώνων, και σύντομα αποσύρθηκε γνωρίζοντας βαριές απώλειες. Σε αντίθεση, το Wildcat είχε μια λαμπρή σταδιοδρομία σε αυτό το πολεμικό θέατρο και ήταν η "μάστιγα" των Zero στα πρώτα χρόνια του πολέμου.

Αρκετές χώρες, όπως η Φινλανδία, το Βέλγιο, η Βρετανία και η Ολλανδία παρήγγειλαν το F2A Buffalo για να ενισχύσουν τις αεροπορίες τους, αλλά απ' όλους τους χρήστες μόνο οι Φινλανδοί έδειχναν να το βρίσκουν αποτελεσματικό οδηγώντας το στη μάχη με εξαιρετικά αποτελέσματα. Κατά τη διάρκεια του Φινλανδο-Σοβιετικού Πολέμου του 1940-44, το B-239 (μια έκδοση του F2A Buffalo χωρίς ναυτικές τροποποιήσεις) της Φινλανδικής Αεροπορίας αποδείχθηκε ικανό να επιβληθεί στους περισσότερους τύπους τύπους Σοβιετικών μαχητικών στα πρώτα χρόνια της σύγκρουσης, με αναλογία 32:1, δηλαδή για κάθε B-239 που χανόταν στη μάχη,ο τύπος είχε καταρρίψει περίπου 32 Σοβιετικά μαχητικά. Έτσι η Φινλανδία έφτασε να έχει 35 άσους στο Β-239.

## Δείτε επίσης

### Κατάλογοι
* Κατάλογος μαχητικών αεροσκαφών

## Εξωτερικοί σύνδεσμοι

*Σελίδες ιστορίας για το Buffalo  (Αμερικανικό Ναυτικό)
*Εγχειρίδιο πιλότου 

Κατηγορία:Μαχητικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Εμβολοκινητήρια στρατιωτικά αεροσκάφη
F2A
Παλαιοχώρι Φουντωτού Καρδίτσας

μικρογραφία|Παλαιοχώρι
Το **Παλαιοχώρι** Φουντωτού είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Το Παλαιοχώρι ανήκει στο Δ.Δ. Ανατολικής Αργιθέας του Δήμου Αργιθέας και αποτελεί κεντρικό συνοικισμό και έδρα της Κοινότητας Φουντωτού. Διαρθρώνεται κατά επίπεδα σε ομαλή κατάφυτη πλαγιά στο ύψος του 29ου χιλιόμετρου του οδικού άξονα Μουζακίου - Ι.Μ. Σπηλιάς Αργιθέας Αγράφων. Βρίσκεται στις βόρειες πλαγιές του όρους Ντελιδίμι στα 950 μέτρα και είναι ορατό από τις κοινότητες Λεοντίτου, Πετροχωρίου και Κουμπουριανών.
μικρογραφία|260x260εσ|Ιερός ναός Αγίου Γεωργίου Παλαιοχωρίου Φουντωτού (17ος αι.)
Οι κάτοικοί του σύμφωνα με την απογραφή του 2011 ανέρχονται σε 33, είναι κυρίως ντόπιας καταγωγής και ασχολούνται με την κτηνοτροφία και τη μελισσοκομία. Σημαντικότερο μνημείο του συνοικισμού αποτελεί ο λιθόχτιστος μεταβυζαντινός ναός του Αγίου Γεωργίου (17ου αιώνα), ο οποίος έχει χαρακτηριστεί ιστορικό διατηρητέο μνημείο και στον προαύλιο χώρο του οποίου ανταμώνουν κάθε χρόνο ντόπιοι και επισκέπτες την τελευταία Κυριακή του μήνα Ιουλίου.

## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απογραφή πληθυσμού της Ελλάδας του 2011

## Εξωτερικοί σύνδεσμοι
*Ν.Α. Καρδίτσας - "Στα μονοπάτια των Αθαμάνων"
*https://web.archive.org/web/20130902201043/http://dimosargitheas.gr/index.php?option=com_content&view=category&layout=blog&id=16&Itemid=19
*Νομαρχιακή Αυτοδιοίκηση Καρδίτσας
* KARDITSAS.BLOG

## Παραπομπές


 

Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Κατηγορία:Παλαιοχώρι
Φυσιολατρική ποίηση

Η **Φυσιολατρική ποίηση** είναι είδος της λυρικής ποίησης που αντλεί τα θέματα της από την Φύση και αναφέρεται στην κάθε στιγμή και στην κάθε εποχή της. 

Υπάρχουν ποιήματα αυτοτελή που είναι αποκλειστικά φυσιολατρικά. Υπάρχει όμως κι ένα πλήθος ποιημάτων στα οποία το φυσιολατρικό στοιχείο δεν χρησιμοποιείται αυτοτελώς αλλά ως το πλαίσιο που μέσα στο οποίο προκαλούνται διάφορα συναισθήματα ή διαθέσεις, όπως για παράδειγμα η αίσθηση χαράς από μία όμορφη ηλιόλουστη μέρα ή και η ανάδειξη μιας ψυχικής κατάθλιψης μέσα από μία μουντή φθινοπωρινή μέρα.

## Δείτε επίσης
*Ποίηση
*Λυρική ποίηση

## Εξωτερικοί σύνδεσμοι
Deyteros.com

Κατηγορία:Ποίηση
Καλάμι Κέρκυρας

*Για συνώνυμους οικισμούς δείτε το λήμμα: [[Καλάμι (αποσαφήνιση)]]*

Το **Καλάμι** είναι παραθαλάσσιος παραθεριστικός οικισμός στην βορειανατολική Κέρκυρα με υψόμετρο 10 μέτρα.

## Γεωγραφία - Ιστορία
Το Καλάμι βρίσκεται στις βορειοανατολικές παραλίες της Κέρκυρας, σε απόσταση 31,5 χλμ. (οδηγικά) Β. από την πόλη της Κέρκυρας και κοντά στο χωριό Γιμάρι, με το οποίο ανήκει στην ίδια τοπική κοινότητα. Σύμφωνα με το σχέδιο Καλλικράτης και μετά την τροποποίησή του το 2019, μαζί με το Γιμάρι, τα Βλαχάτικα, την Καβαλλέραινα, τη Ράχη, το Κέντρωμα και την Πλαγιά αποτελούν την τοπική κοινότητα Γιμαρίου που υπάγεται στη δημοτική ενότητα Κασσωπαίων του δήμου Βόρειας Κέρκυρας και σύμφωνα με την απογραφή 2011 έχει 29 κατοίκους. Σύμφωνα με την απογραφή του 2001 είχε 22 μόνιμους κατοίκους. Το Καλάμι βρίσκεται τοποθετημένο σε μια περιοχή με αρκετό πράσινο. Αποτελεί τουριστικό προορισμό για επισκέπτες που θέλουν να περάσουν εκεί τις καλοκαιρινές διακοπές τους. Την περιοχή επιλέγουν ζωγράφοι για να αποτυπώσουν το τοπίο της περιοχής. Το Καλάμι υπήρξε για μερικά χρόνια τόπος κατοικίας του γνωστού συγγραφέα Λόρενς Ντάρελ. Επίσης στο Καλάμι βρίσκεται το αρχοντικό της βασιλικής οικογένειας Ρότσιλντ. Σε απόσταση 1 περίπου χλμ. ανατολικά από τον οικισμό βρίσκεται η παραλία Κουλούρα.

## Εξωτερικοί σύνδεσμοι
* Καλάμι Κέρκυρα από τον ιστότοπο https://www.kalamicorfu.com
* Φωτογραφίες από την παραλία Καλάμι στον ιστότοπο https://www.tripadvisor.com.gr

## Φωτογραφίες

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
Δημοτική ποίηση

Η **Δημοτική ποίηση** είναι ένας όρος στενά συνδεδεμένος με το Δημοτικό τραγούδι. Είναι η ποίηση της οποίας δεν γνωρίζουμε το όνομα του δημιουργού της, αφού τα έργα της πέρασαν μέσα από τους αιώνες από στόμα σε στόμα, εκφράζοντας τον λαό. Η Δημοτική ποίηση μπορεί να θεωρηθεί πηγή της νέας ελληνικής λογοτεχνίας και εντάσσεται περίπου στην χρονολογική περίοδο της τουρκοκρατίας (1453-1821). 

## Είδη
Τα δημοτικά ποιήματα και τραγούδια διακρίνονται στα εξής:

*Επικά δημοτικά (π.χ. τα ακριτικά τραγούδια)
*Δραματικά δημοτικά (π.χ. οι παραλογές)
*Λυρικά δημοτικά (π.χ τα νανουρίσματα)

## Βασικά χαρακτηριστικά

### Περιεχόμενο
Το περιεχόμενο της συνήθως αναφέρεται στην αγάπη για τη ζωή, στη φύση και τα ηρωικά κατορθώματα και τους αγώνες του λαού.
Δεν συναντάμε ομοιοκαταληξια όπως και άψυχα αντικείμενα αποκτούν την ιδιότητα να συμπεριφερονται ως άνθρωποι δηλαδή με ανθρώπινο χαρακτηρα.

### Μέτρο
Το μέτρο που χρησιμοποιείται στη δημοτική ποίηση είναι ο ιαμβικός δεκαπεντασύλλαβος.

Κατηγορία:Προφορική λογοτεχνία
Κατηγορία:Ποίηση
Μιχαήλ Σακελλαρόπουλος

Ο **Μιχαήλ Σακελλαρόπουλος** (1851 – 1928) ήταν Έλληνας εκπαιδευτικός.

## Βιογραφικά στοιχεία

Γεννήθηκε στην Κέρκυρα και ήταν γιος του Κωνσταντίνου Σακελλαρόπουλου. Αδελφός του ήταν ο Σπυρίδων Σακελλαρόπουλος. Σπούδασε στη Γερμανία και υπήρξε διευθυντής του διδασκαλείου της Κέρκυρας.

Απεβίωσε στην Κέρκυρα. Γιος του ήταν ο διπλωμάτης Κωνσταντίνος Σακελλαρόπουλος.

## Παραπομπές


Κατηγορία:Έλληνες εκπαιδευτικοί
Θανάσης Κουρλαμπάς

Ο **Θανάσης Κουρλαμπάς** (Καλαμάτα, 13 Ιουλίου 1971 - ) είναι Έλληνας ηθοποιός της τηλεόρασης, του θεάτρου και ηθοποιός φωνής. 

## Βιογραφία
Ο Θανάσης Κουρλαμπάς είναι πτυχιούχος Κοινωνιολογίας και Πολιτικών και Κοινωνικών Επιστημών του Παντείου Πανεπιστημείου και αριστούχος απόφοιτος της Ανωτέρας Σχολής Δραματικής Τέχνης "Θεμέλιο" του Νίκου Βασταρδή (1994).

Έχει συμμετάσχει σε θεατρικές παραστάσεις, μεταγλωττίσεις και τηλεοπτικές παραγωγές. Έχει κάνει σπικάζ και διαφημίσεις για το ραδιόφωνο, την τηλεόραση και τον κινηματογράφο.

Έχει κάνει σκηνοθεσία και δραματουργική επιμέλεια το 2022 στη παράσταση "Η Αφροδίτη με τη γούνα" του Λεοπόλδου φον Ζάχερ-Μάζοχ στο θέατρο Άνεσις. 

## Προσωπική ζωή
Ο Θανάσης Κουρλαμπάς κατοικεί στην Αθήνα. Είναι νυμφευμένος και έχει δύο παιδιά, έναν γιο και μια κόρη.

## Φιλμογραφία

## Παραπομπές


## Εξωτερικοί σύνδεσμοι
* Θανάσης Κουρλαμπάς στο Facebook
* Θανάσης Κουρλαμπάς στο RetroDB
* Η ΑΦΡΟΔΙΤΗ ΜΕ ΤΗ ΓΟΥΝΑ στο Θέατρο Άνεσις
* https://www.greekdubdb.com/person?id=60
* https://www.unstage.gr/sintelestes/Thanasis-Kourlampas

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί φωνής
Κωνσταντίνος Σακελλαρόπουλος

Ο **Κωνσταντίνος Σακελλαρόπουλος** (Άρτα, 1789 - 1856, Κέρκυρα) ήταν Έλληνας, αρχαιολόγος, εκπαιδευτικός και καθηγητής αρχαιολογίας στην Ιόνιο Ακαδημία.

## Βιογραφικά στοιχεία

Γεννήθηκε στην Άρτα το 1789 και καταγόταν από παλιά οικογένεια ηπειρώτικης καταγωγής. Φοίτησε στην Κέρκυρα και την Ευρώπη, όπου ασχολήθηκε με την αρχαιολογία. Υπήρξε καθηγητής αρχαιολογίας στην Ιόνιο Ακαδημία καθώς και διευθυντής του Λυκείου Κεφαλονιάς & Κέρκυρας. Είχε γράψει διάφορα έργα μεταξύ άλλων *Τις η ωφέλεια της αρχαιολογίας εν γένει* (1848), *Εγχειρίδιον ελληνικής Παλαιογραφίας* (1837) κ.α.

Απεβίωσε στην Κέρκυρα το 1856. Ήταν παντρεμένος και παιδιά του ήταν οι Σπυρίδων Σακελλαρόπουλος και Μιχαήλ Σακελλαρόπουλος. Εγγονός του ήταν ο διπλωμάτης Κωνσταντίνος Μ. Σακελλαρόπουλος.

## Παραπομπές


Κατηγορία:Έλληνες αρχαιολόγοι
Κατηγορία:Έλληνες εκπαιδευτικοί
Κωνσταντίνος Μ. Σακελλαρόπουλος

Ο **Κωνσταντίνος Σακελλαρόπουλος** (1884 - 1970) ήταν Έλληνας διπλωμάτης.

## Βιογραφικά στοιχεία

Καταγόταν από την Κέρκυρα και ήταν γιος του Μιχαήλ Σακελλαρόπουλου. Ακολούθησε σταδιοδρομία στο διπλωματικό σώμα φτάνοντας μέχρι τον βαθμό του πρέσβη. Υπηρέτησε στη Θεσσαλονίκη, την Καβάλα, το Βουκουρέστι, το Βελιγράδι και τις Βρυξέλλες. Το 1921 υπηρέτησε στην Ύπατη Αρμοστεία Κωνσταντινούπολης, την περίοδο 1927 - 1931 διετέλεσε γενικός πρόξενος Κωνσταντινούπολης ενώ λίγα χρόνια αργότερα διορίστηκε πρέσβης στην Άγκυρα. Το 1945 τοποθετήθηκε πρέσβης στην Οτάβα, θέση στην οποία παρέμεινε μέχρι το 1950.  

Το 1954 εξέδωσε βιβλίο σχετικά με τα γεγονότα της Μικρασιατικής Εκστρατείας με τίτλο *Η σκιά της Δύσεως*. Το ιστορικό αυτό έργο βραβεύθηκε από την Ακαδημία Αθηνών.

Απεβίωσε στην Αθήνα.

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες διπλωμάτες
Οικογενειακή συνωμοσία

**Οικογενειακή συνωμοσία** (αγγλ.:Family Plot) είναι ο τίτλος αμερικανικής κινηματογραφικής ταινίας, σε σκηνοθεσία του Άλφρεντ Χίτσκοκ και παραγωγή του 1976.

## Περίληψη
Η ταινία περιγράφει την παράλληλη δράση δύο ζευγαριών: το πρώτο ένα ψευτο-μέντιουμ και ο συνεργός της που είναι ένας ταξιτζής, ο οποίος εκμαιεύει πληροφορίες, τις οποίες στη συνέχεια η φίλη του τις παρουσιάζει ως τεκμήρια των μαντικών της ικανοτήτων. Το δεύτερο ζευγάρι, ένας κοσμηματοπώλης και η φίλη του, οι οποίοι ζουν από τις απαγωγές πλουσίων. Τα δύο ζευγάρια θα διασταυρωθούν στην ταινία όταν μία ηλικιωμένη γυναίκα ζητά από το ψευτό-μέντιουμ να της βρει τον χαμένο της γιο που τον είχε δώσει όταν γεννήθηκε. Αυτός δεν είναι άλλος από τον κοσμηματοπώλη-απαγωγέα. Καθώς το μέντιουμ παρακολουθεί τον κοσμηματοπώλη για να το επιβεβαιώσει, εκείνος την παγιδεύει, αλλά τελικά το δεύτερο ζευγάρι συλλαμβάνεται, αποκαλύπτεται η δράση του και η πραγματική ταυτότητα του χαμένου γιου-κοσμηματοπώλη.

## Παρατηρήσεις
Η ταινία βασίζεται στο μυθιστόρημα του Βίκτορ Κάνινγκ *The Rainbird Pattern*, και μεταφέρει τη δράση του στο Σαν Φρανσίσκο και στο Λος Άντζελες.
Η ταινία είναι ένα *κωμικό θρίλερ* Η κριτική της εποχής την επαίνεσε μα το κοινό μάλλον ήταν αδιάφορο.
Κυρίαρχο είναι σ' αυτήν το *παιχνίδι* ανάμεσα στην αθωότητα και την ενοχή, ο ευυπόληπτος κοσμηματοπώλης που είναι απαγωγέας και που αγνοεί τον λόγο της αναζήτησής του.

## Παραπομπές


## Πηγές
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.156-159 
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.132 
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.269-271
## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1976
Κατηγορία:Ταινίες παραγωγής Universal Pictures
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Τζον Γουίλιαμς
Κατηγορία:Αμερικανικές ταινίες μυστηρίου
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες με απαγωγή
Κατηγορία:Αμερικανικές κωμικές θρίλερ ταινίες
Κατηγορία:Ταινίες γυρισμένες στο Σαν Φρανσίσκο
Κατηγορία:Αμερικανικές ψυχολογικές θρίλερ ταινίες
Κόμμα Ένωσης Ανθρωπίνων Δικαιωμάτων

Το **Κόμμα Ένωσης Ανθρωπίνων Δικαιωμάτων** () είναι ένα πολιτικό κόμμα της Αλβανίας.

Ιδρύθηκε το 1992 και εκπροσωπεί τα δικαιώματα των μειονοτήτων της χώρας, ενώ σχετίζεται κυρίως με τα δικαιώματα της ελληνικής μειονότητας, που διατηρεί έντονη παρουσία σε νότιες περιοχές της χώρας. Θεωρείται η πολιτική συνέχεια της οργάνωσης Ομόνοια.

Αρχηγός του είναι ο Βαγγέλης Ντούλες, ο οποίος διατηρεί τη μοναδική έδρα του κόμματος στο Αλβανικό Κοινοβούλιο.

## Αποτελέσματα εκλογών
### Αλβανικό Κοινοβούλιο

Κατηγορία:Αλβανικά πολιτικά κόμματα
Θερμική τάση

Στη Θερμοδυναμική και κατ΄ εφαρμογή στη Μηχανολογία με τον όρο **θερμική τάση** χαρακτηρίζεται το σύνολο των δυνάμεων που δημιουργούνται στο εσωτερικό ενός σώματος, υπό μορφή μηχανικής τάσης, όταν εμποδίζεται η διαστολή ή συστολή, μέρους ή ολόκληρου του σώματος, υπό την επίδραση θερμοκρασιακών αλλαγών.

Τέτοιες θερμικές τάσεις προκαλούνται σε διάφορα υλικά, κυρίως στις περιπτώσεις ταχείας θερμοκρασιακής αλλαγής όπως π.χ. σε τοπικές ηλεκτροκολλήσεις, βαφές χαλύβων κ.λπ., οι οποίες μπορεί να καταστούν ιδιαίτερα επικίνδυνες σε περιπτώσεις δυσθερμαγωγών υλικών.

Επιπτώσεις των ασκουμένων θερμικών τάσεων που μπορεί να προκύψουν είναι οι ρηγματώσεις σωμάτων, θραύσεις, ή μόνιμες παραμορφώσεις, όπως χαρακτηριστικά συμβαίνουν σε σιδηροδρομικές γραμμές όταν δεν έχουν προβλεφθεί ανοχές διαστολής. Για την αποτροπή ή και ελαχιστοποίηση του κινδύνου εκδήλωσης των παραπάνω ανεπιθύμητων καταστάσεων, ακολουθείται συνήθως, κατά τη θερμική κατεργασία των μετάλλων, ή κραμάτων, ή και γυαλιού να παρεμβάλλονται διάφορες μεταλλουργικές κατεργασίες, όπως π.χ. της ανόπτησης ή επαναφοράς έτσι ώστε η θερμική αντοχή τους να είναι υψηλή.

## Πηγές
* "Εγκυκλοπαίδεια Πάπυρος Larousse Britannica"  τομ.28ος, σελ.18.

Κατηγορία:Θερμοδυναμική
Κατηγορία:Μηχανολογία
1908 Πομπέντα

Η **Πομπέντα (Pobeda)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1972 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από τη ρωσική λέξη για τη νίκη.

## Φυσικά χαρακτηριστικά
Η μέση διάμετρος της Πομπέντα εκτιμάται σε 21,77 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,078 ± 0,015.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πομπεντα
1909 Αλιέχιν

Ο **Αλιέχιν (Alekhin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1972 από τη Σοβιετική αστρονόμο Λιουντμίλα Ζουράβλιοβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου σκακιστή Αλεξάντερ Αλιέχιν.

## Φυσικά χαρακτηριστικά
Η μέση διάμετρος του Αλιέχιν εκτιμάται σε 17,42 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,070 ± 0,014. Ο Αλιέχιν περιστρέφεται γύρω από τον εαυτό του μία φορά κάθε 148,6 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αλιεχιν
1910 Μιχαήλοφ

μικρογραφία|Η τροχιά του αστεροειδούς 1910 Μιχαήλοφ
Ο **Μιχαήλοφ (Mikhailov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1972 από τη Σοβιετική αστρονόμο Λιουντμίλα Ζουράβλιοβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Αλεξάνδρου Α. Μιχάηλοφ (*Алекса́ндр Алекса́ндрович Миха́йлов*, 1888-1983).

## Φυσικά χαρακτηριστικά
Τα κυρίως φυσικά χαρακτηριστικά του Μιχαήλοφ είναι άγνωστα. Ο Μιχαήλοφ περιστρέφεται γύρω από τον εαυτό του μία φορά κάθε 7 ως 11 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μιχαηλοφ
1907 Ρούντνεβα

Η **Ρούντνεβα (Rudneva)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1972 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή της Σοβιετικής αεροπόρου Εβγκενίγια Μαξίμοβα Ρούντνεβα(), η οποία σκοτώθηκε σε αερομαχία κατά τον Β΄ Παγκόσμιο Πόλεμο.

## Φυσικά χαρακτηριστικά
Τα κυρίως φυσικά χαρακτηριστικά της Ρούντνεβα είναι άγνωστα. Η Ρούντνεβα περιστρέφεται γύρω από τον εαυτό της πιθανώς μία φορά κάθε 44 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρουντνεβα
1906 Νάεφ

μικρογραφία|3D μοντέλο του αστεροειδούς 1906 Νάεφ
Ο **Νάεφ (Naef)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,499. Ανακαλύφθηκε το 1972 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του Ελβετού ερασιτέχνη αστρονόμου Ρόμπερτ Νάεφ (*Robert A. Naef*, 1907-1975).

## Φυσικά χαρακτηριστικά
Τα κυρίως φυσικά χαρακτηριστικά του Νάεφ είναι άγνωστα. Ο Νάεφ περιστρέφεται γύρω από τον εαυτό του μία φορά κάθε 11 ώρες και 0,5 λεπτό.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ναεφ
Σοφία Υφαντίδου

Η **Σοφία Υφαντίδου** είναι Ελληνίδα αθλήτρια του επτάθλου. Προπονητής της από τότε που ξεκίνησε το στίβο μέχρι και σήμερα, είναι ο Μηνάς Κυριάκος.  
## Βιογραφία
Γεννήθηκε στη Βέροια στις 10 Ιανουαρίου του 1985 και ανήκε στον Φίλιππο Βέροιας μέχρι το 2015, ενώ από το 2016 και μετά αγωνίζεται με τον Πανναξιακό.

## Ολυμπιακοί Αγώνες
Στους Αγώνες του Λονδίνου, η Υφαντίδου πραγματοποίησε την πρώτη συμμετοχή της σε Ολυμπιάδα. Κατέλαβε την 24η θέση σε σύνολο 40 αθλητριών, συγκεντρώνοντας 5947 βαθμούς. Μνημειώδες έμεινε το Ολυμπιακό ρεκόρ που πέτυχε στο αγώνισμα του ακοντισμού, με επίδοση 56,96μ. 
Οι επιδόσεις της αναλυτικά ήταν :
* 100μ εμπόδια: 13.82 (1004 βαθμοί)
* Ύψος: 1.68 (830 βαθμοί)
* Σφαιροβολία: 12.96 (725 βαθμοί)
* 200μ: 25.91 (805 βαθμοί)
* Μήκος: 5.81 (792 βαθμοί)
* Ακοντισμός: 56.96 (995 βαθμοί) - Ολυμπιακό ρεκόρ
* 800μ: 2:22.03 (796 βαθμοί)

## Παραπομπές

## Εξωτερικοί σύνδεσμοι
* Capital.gr - "Στην 23η θέση η Υφαντίδου στο έπταθλο"

Κατηγορία:Ελληνίδες αθλήτριες του έπταθλου
Κατηγορία:Αθλητές σύνθετων αγωνισμάτων
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Αθλητές του στίβου στους Ευρωπαϊκούς Αγώνες 2019
Κατηγορία:Αθλητές του στίβου στη Θερινή Πανεπιστημιάδα 2009
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Ναός του Νικητήριου Ηρακλή (Ρώμη)

Ο **ναός του νικητήριου Ηρακλή** ή του **Ελαίου Ηρακλή** (ιτ. *Tempio di Ercole Vincitore*, *Hercules Olivarius*) είναι αρχαίος ναός που βρίσκεται κτισμένος στην αρχαία Αγορά του βοός (*Forum Boarium*) στην Ρώμη. Είναι ο αρχαιότερος μαρμάρινος ναός της Ρώμης.
## Περιγραφή
Είναι ναός περίπτερος, και σχεδόν εξ ολοκλήρου από μάρμαρο κτισμένος. Ο σηκός είναι ολοστρόγγυλου σχήματος και έχει διάμετρο 14,8 μέτρα. Περιστοιχίζεται από 19 κίονες ύψους 10 μέτρων, από τους οποίους ένας λείπει, και ίσως να χρησιμοποιήθηκε ως οικοδομικό υλικό για άλλο μεταγενέστερο κτίριο. Τα κιονόκρανα είναι κορινθιακού ρυθμού. Οι βάσεις από ελαφρόπετρα. Ο οριζόντιος δοκός και η σκεπή δεν διατηρούνται. Οι τοίχοι και οι κίονες είναι αρχαίοι από την εποχή που κτίστηκε ο ναός. 
## Ιστορική αναδρομή
Κτίστηκε το 120 π.Χ. Το όνομα του ναού διασώθηκε σε μια αποσπασματική επιγραφή βάσης αγάλματος που αναγράφει *Hercules Olivarius*. Κτήτορας του ναού ήταν ο εύπορος Ρωμαίος έμπορος *Μάρκος Οκτάβιος Ερρένος* (*Marcus Octavius Herrenus*) που ίσως διακινούσε ελαιόλαδο. Το 1132 μετατράπηκε σε εκκλησία του Πρωτομάρτυρα Στέφανου και διατηρήθηκε. Την εποχή της αναγέννησης έγινε πηγή έμπνευσης για πολλούς αρχιμάστορες. Μετατράπηκε τον 17ο αιώνα σε εκκλησία της Παναγίας (*Santa Maria del Sole*). Αργότερα, οι αρχαιολόγοι τον ερμήνευσαν λανθασμένα ως ναό της θεάς Βέστα, παρθένου θεότητας της οικογένειας και της οικιακής εστίας, αντίστοιχη της Εστία στην ελληνική μυθολογία.

## Παραπομπές


## Πηγές
* Filippo Coarelli: Rom. Ein archäologischer Führer. Zabern, Mainz 2000, S. 308–310.
* Friedrich Rakob, Wolf-Dieter Heilmeyer: *Der Rundtempel am Tiber in Rom*. Zabern, Mainz 1973, ISBN 978-3-8053-0068-1 (Sonderschriften des Deutschen Archäologischen Instituts in Rom, Bd. 2).
* Samuel Ball Platner, Thomas Ashby: *Aedes Herculis Victoris*. In: *A Topographical Dictionary of Ancient Rome*. Oxford University Press, London 1929, S. 256–258 (online).

## Έκθεση Φωτογραφιών
 
Αρχείο:Roma Rione Ripa Fontana dei Tritoni Tempi di Ercole Vincitore e Portunus.jpg
Αρχείο:Temple of Hercules (Rome) (3492385380).jpg
Αρχείο:Temple of hercules - panoramio.jpg


Κατηγορία:Ναοί του Ηρακλή
Ηρακλη Νικητηριου